cyanic-selkie/wikianc huggingface dataset:
Höyryturbiini
Höyryturbiinin historia
Mäntähöyrykonetta paljon tehokkaampi höyryturbiini mullisti sähköntuotannon. Tasavirtaa tuottavaan dynamoon suoraan kytketty höyryturbiini eli turbogeneraattori voi pyöriä hyvinkin nopeasti, koska se ei ole sidottu generaattorin navoista johtuvaan vaihtovirran tahtiin. Vuonna 1899 Parsonsin yritys toimitti 1 MW:n turbogeneraattorin Saksaan Elberfeldiin.
Will Butcher
Will Butcher (s. 6. tammikuuta 1995 Sun Prairie, Wisconsin, Yhdysvallat) on yhdysvaltalainen jääkiekkopuolustaja, joka pelaa NHL-joukkue Buffalo Sabresin organisaatiossa. Häntä Denverin yliopistojoukkueessa valmentaneen Jim Montgomeryn mukaan Butcherin peliäly on eliittitasolla ja hän on todella tasapainoinen pelaaja. Montgomeryn mukaan Butcher tekee loistavia päätöksiä kiekollisena ja on hyvä ylivoimapelaaja. Montgomery vertaa Butcheria pelityyliltään Andrei Markoviin. Hänet palkittiin vuonna 2017 koko NCAA:n parhaana pelaajana Hobey Baker Awardilla.
Junioriura ja yliopistovuodet
Senior -vuotenaan 2016–2017 Butcher nousi Denverin kapteeniksi. Hän jakoi tehoilla 7+30=37 koko NCHC:n syöttöpörssin voiton UMD:n Alex Iadallon kanssa sekä voitti puolustajien pistepörssin. Butcher oli koko NCAA:n toiseksi tehokkain puolustaja Harvardin Adam Foxin jälkeen. Hän voitti kauden päätteeksi NCHC:n runkosarjan mestaruuden (Penrose Cup) sekä koko NCAA:n mestaruuden ja hänet valittiin finaaleiden tähdistökentälliseen. Butcher valittiin myös NCHC:n vuoden pelaajaksi, parhaaksi hyökkääväksi puolustajaksi ja ensimmäiseen tähdistökentälliseen. Hänet palkittiin myös koko NCAA:n parhaana pelaajana Hobey Baker Awardilla.
Japaninmeri
Maantiede
thumb|280px|[[Kasumi (Hyōgo)|Kasumin rannikkoa Japanissa]] thumb|280px|Etelä-Korealle kuuluvan [[Ulleungdon saaren rannikkoa]]
Japaninmeri on ilmastoltaan suhteellisen lämmin. Kylmä pohjoinen ilmamassa ja lämmin eteläinen subtrooppinen Tsushimanvirran ilmamassa kohtaavat meren alueella : talvella luoteismonsuuni tuo Japaniin kylmää ilmaa ja maan vuoristoisella länsirannikolla sataa paljon lunta. Kesällä meren yli puhaltava lämmin eteläinen monsuuni aiheuttaa sumua puhaltaessaan kylmien merivirtojen yli. Meren pohjoisin osa jäätyy talvella.
Viiskymppisen viisut
Viiskymppisen viisut on Juha Vainion viimeinen albumi. Se julkaistiin hänen kuolemansa jälkeen vuonna 1991. Lisäksi jotkin kappaleet viimeisteltiin pari päivää hänen kuolemansa jälkeen äänittämällä muun muassa Hyvän Tuulen Laulajat -kuoron lauluosuuksia. Laulun ”Kauan sitten” Vainio oli levyttänyt aiemmin jo vuonna 1971, jolloin se julkaistiin singlenä.
Kaasuturbiini
Teollistumisen alusta lähtien erilaisilla polttoaineilla käyvät erityyppiset moottorit ovat yleensä olleet raskaita ja monimutkaisia koneita. Tässä joukossa kaasuturbiini on poikkeus. Sen koneisto koostuu periaatteessa vain akselilla yhdistetyistä ahtimesta ja turbiinista sekä palotilasta näiden välissä. Kaasuturbiini tuottaa kokoonsa ja painoonsa nähden paljon tehoa ja/tai työntövoimaa, mutta sen hyötysuhde on dieselmoottoriin verrattuna hieman alhaisempi, parhaimmillaan kuitenkin yli 40%. Pienellä kuormituksella ja tyhjäkäynnillä kaasuturbiinin polttoainetalous on erityisen huono.
Kaasuturbiinien käyttökohteita
Monet kaasuturbiinit ovat mekaanisesti kytketyllä alennusvaihteistolla varustettuja suoravirtaussuihkumoottoreita. Esimerkkinä matkustajalautta GTS Finnjetin voimanlähteenä olleet Pratt & Whitney -tehtaan valmistamat FT-4 -moottorit.
Toimintaperiaate
Polttokammiosta virtaavat kuumat kaasut ohjautuvat turbiinin johdesiipien lomitse. Johdesiipien tehtävänä on suunnata virtaus optimaalisesti kohti juoksusiivistöä ja nostaa samalla palokaasujen virtausnopeutta. Tällöin kaasun paine ja lämpötila termodynamiikan I pääsäännön mukaisesti laskevat. Seuraavaksi virtaus kulkee juoksusiivistöön, joka muuntaa kaasun virtausnopeuden turbiinin pyörimisliikkeeksi. Useimmat turbiinit ovat monivaiheisia, jolloin sama toistuu useita kertoja peräkkäin paineen ja lämpötilan laskiessa jatkuvasti. Lopulta, kun kaasusta on saatu talteen haluttu määrä mekaanista energiaa, kaasut ohjataan poistoputkeen, diffuusoriin. Suihkumoottorin tapauksessa turbiinissa otetaan energiaa vain ahtimen pyörittämiseen tarvittava määrä ja sen jälkeen kaasut johdetaan suihkusuuttimeen, jossa ne muodostavat moottorin työntövoiman. Potkuriturbiinimoottorissa taas pyritään muuttamaan palokaasujen energia turbiinissa mahdollisimman tarkoin mekaaniseksi akselitehoksi. Mekaanisissa käytöissä (generaattorit, laivakoneistot, pumput, kompressorit) on käytössä sekä yksi- että kaksiakselisia kaasuturbiineja. Mikäli käytettävän kohteen, esim. sähkögeneraattorin, pyörimisnopeus pysyy vain kapealla alueella, voidaan käyttää yksiakselista konetta. Muuttuvanopeuksisissa käytöissä, kuten kompressoreissa ja pumpuissa, täytyy sen sijaan ahtimen akseli erottaa siitä turbiinista ja akselista jotka tuottavat koneesta otettavan hyötytehon sillä turbiinin vääntömomentti laskee jyrkästi nopeuden pienentyessä. Lisäksi ahdinakseliin on yhdistetty öljypumppu tai pumput jo(t)ka tuottavat turbiinin tarvitseman voiteluöljy- ja hydrauliikkakierron ja tästä syystä ahtimen nopeus tulee pitää melko korkeana myös tyhjäkäynnillä.
Kaasuturbiinin hyötysuhteen parantaminen
Kaikki kolme tapaa on mahdollista myös yhdistää yhteen kaasuturbiiniin, mutta se ei ole tyypillinen ratkaisu korkean hintansa takia. Kaasuturbiini, jossa on rekuperaattori, välijäähdytys ja jaetulla poltolla voi saavuttaa yli 40 % hyötysuhteen. vasen|pienoiskuva|198x198px|Kaasuturbiini rekuperaattorilla
Kaasuturbiinin peruslaskentaa
Lämpötila tai paine ahtimen jälkeen on laskettavissa esimerkiksi polytrooppihyötysuhteen avulla.
P_{ahdin} = Ahtimen vaatima teho. [kW] Kaasuturbiineissa turbiini tuottaa ahtimen vaatiman tehon ja loput turbiinin tuottamasta tehosta saadaan tuotettua sähköksi.
T_3 = Turbiinin sisäänmenolämpötila [K]
Superseokset
Nikkelipohjaisten superseosten hapettumisen kesto ja lujuus korkeissakin lämpötiloissa tekee niistä erinomaisen materiaalin kaasuturbiiniin. Nikkeliseosten lujuus perustuu kiteiden pintakeskeiselle kuutiorakenteelle, joka on tilakeskeistä kuutiorakennetta parempi erityisesti kovassa kuumuudessa. Hapettumisen kesto taas johtuu seosaineista. Nikkeli sinänsä hapettuu varsin herkästi, mutta seoksissa yleensä käytetty kromi muodostaa kuumissa ja hapettavissa olosuhteissa suojaavan Cr2O3-kerroksen materiaalin pinnalle. Myös alumiinia saatetaan käyttää samaan tarkoitukseen. Toisaalta alumiini muodostaa myös yhdistettä Ni3Al, joka lujittaa seosta. Alumiinin ohella samankaltaisen yhdisteen voivat muodostaa myös titaani ja niobi. Koboltin lisäämisellä voidaan vähentää alumiinin ja titaanin liukenemista nikkeliin, mikä lisää Ni3Al:n ja Ni3Ti:n muodostumista. Molybdeenillä ja volframilla voidaan parantaa seoksen lujuutta kovassa kuumuudessa.
Nikkeli-rautasuperseosten ominaisuudet muistuttavat olennaisesti nikkelipohjaisten superseosten ominaisuuksia. Rautaa käytetään seosaineena lähinnä valmistuskustannusten alentamiseksi, sillä seoksen ominaisuudet heikkenevät rautapitoisuuden kasvaessa.
Toimintaperiaate
Kaasuturbiinin kanssa samalla akselilla oleva kompressori paineistaa palamisilman 10–20 baariin ja pumppaa sen polttokammioon. Polttokammiossa poltetaan yleensä maakaasua, joka on liki kokonaan metaania. Korkeapaineiset ja kuumat savukaasut johdetaan kaasuturbiiniin, joka pyörittää generaattoria ja kompressoria.
Hyötysuhde ja energiantuotanto
Yhdistämällä kaasuturbiini lämmöntalteenottokattilaan, jossa kuumista savukaasuista otetaan lämpöenergiaa esim. kaukolämpöveteen, saadaan kokonaishyötysuhde jopa 90 %:iin. Mikäli kaasuturbiinivoimalaitos yhdistetään höyrykattilavoimalaitokseen (ns. kombivoimalaitos) saadaan sähköntuotannon hyötysuhde jopa lähes 60 %:iin. Kokonaishyötysuhde vastapainetuotannossa saadaan 90 %:iin, kun lauhdetuotannossa se on sama kuin sähköntuotannonhyötysuhde.
Kaká
Real Madrid
Kaudella 2011–12 hän ei kärsinyt loukkaantumisista, mutta taistelu edelliskesänä tulleen Mesut Özilin kanssa pelipaikasta oli kovaa. Hän teki maalin kauden avausottelussa 28. elokuuta 0-6-vierasvoitossa Real Zaragozaa vastaan. 27. syyskuuta Mestarien liigan toisen kierroksen ottelussa Ajaxia vastaan hän pelasi yhden parhaista otteluistaan Real Madridissa, kun hän syötti ottelun avausmaalin, teki itse toisen maalin ja oli mukana maaliin johtaneessa vastahyökkäyksessä Özilin, Cristiano Ronaldon ja Karim Benzeman kanssa. Kauden avaus olikin yksi hänen uransa parhaista, kun hän oli tehnyt kaksi maalia, syöttänyt kaksi maalia ja hankkinut yhden rangaistuspotkun. Hän jakoi Mestarien liigan syöttötilaston kärkipaikan Karim Benzeman, Nicolás Gaitánin, Lionel Messin ja Franck Ribéryn kanssa viidellä syötöllään. Kaudella hän pelasi liigassa 27 kertaa, teki 5 maalia ja syötti 7. Kaikki kilpailut mukaan lukien hän pelasi 40 peliä, teki 8 maalia ja syötti 13 maalia. Kauden päätteeksi Real juhli Espanjan pääsarjamestaruutta.
Seuraavaksi kaudeksi Kakán tilanne seurassa hankaloitui entisestään, kun seura hankki Luka Modricin Tottenhamista taistelemaan keskikentän pelipaikoista. Kaudella hän jäikin useissa otteluissa vaihtopenkille Mesut Özilin nauttiessa José Mourinhon suosiota. Liigassa hänelle kertyi otteluita vain 19. 12:ssa liigaottelussa hän istui koko ottelun vaihtopenkillä ja hän tuli seitsemän kertaa kentälle vaihtopelaajana. Ottelumääräänsä nähden hän teki kuitenkin kohtuulliset tehot maalaten kolmesti ja syöttäen neljä maalia. 3. kesäkuuta 2013 Kaká ilmoitti, että hän on etsimässä itselleen uutta seuraa.
Vårt Land
Vårt Land on valtakunnallinen norjalainen kristillinen päivälehti, joka ilmestyy Oslossa. Lehti on perustettu vuonna 1945, ja perustajiin kuului muun muassa Ronald Fangen. Vuonna 2016 lehden levikki oli 22 864. Lehti on puolueeton kielellisesti, ja siinä on artikkeleita molemmilla Norjassa käytettävillä kielimuodoilla.
Sid Meier’s Alpha Centauri
Kaupungit
Yksiköiden, rakennusten ja salaisten projektien rakentaminen vaatii tietyn määrän mineraaleja. Joka vuorolla käynnissä olevaan rakennusprojektiin lisätään mineraaleja. Aurinkokennoista kerättävä energia jakautuu psyykeen (psych), talouteen (economy) ja tutkimukseen (labs). Psyyke kuvastaa sitä, kuinka paljon energiaa käytetään asukkaiden elintason parantamiseen. Talous edustaa energiakrediiteiksi muutettavaa määrää ja tutkimus tieteen rahoitusta. Energiakrediitit ovat pelin rahayksikkö.
University of Planet
"Planeetan yliopisto" arvostaa kehitystä ja tieteellistä tutkimusta. Heidän pääkaupunkinsa on University Base. Yliopistolla on pelin alussa Information Networks, sekä yksi satunnaisesti valittu teknologia. He myös saavuttavat tieteellisiä läpimurtoja 20 % muita nopeammin, mutta akateemisten tietoverkkojen avoimuus tekee heidät haavoittuvaisiksi muiden ryhmien vakoojille (probe teams).
Tayn rautatiesilta
Virallinen tutkimus
Sillan keskiosan huonosta kunnosta oli todisteita jo useilta kuukausilta ennen turmaa. Huollosta vastaava insinööri Henry Noble oli kuullut takorautakiinnikkeiden narskuvan löystyttyään muutamaa kuukautta sillan avaamisen jälkeen. Löystymisen seurauksena suuri osa sillan painosta kohdistui tukirakenteisiin liian pienelle alalle. Noble ei yrittänyt kiristää kiinnikkeitä, vaan vasaroi rautaprikkoja kiinnikkeisiin.
Sid Meier’s Alpha Centauri
Free Drones
Teollinen- ja sosialistinen sivilisaatio joka lupaa olevansa työläisten taivas. Heitä johtaa esimies Domai. Pelin alussa heillä on käytössä Industrial Base teknologia.
Manifold Caretakers
Muukalaisrotu jonka tehtävä on suojella "Kuuden monimuotoisuuden" voimaa. Johtajana toimii suojelija Lular H'minee. Muukalaiset tulevat planeetalle viisi vuotta myöhemmin kuin ihmiset ja pelin alussa heillä on Progenitor Psych-, Centauri Ecology-, Field Modulation-, Information Networks- ja Biogenetics teknologiat.
Pierre Littbarski
Pierre "Litti" Littbarski (s. 16. huhtikuuta 1960) on saksalainen jalkapallovalmentaja ja entinen keskikenttäpelaaja.
Ura pelaajana
Pierre Littbarski debytoi Länsi-Saksan maajoukkueessa vuonna 1981. Hän pelasi kolmissa MM-kisoissa voittaen maailmanmestaruuden ja kaksi hopeaa. Vuosien 1982 ja 1986 kisoissa Länsi-Saksa hävisi loppuottelussa, mutta vuoden 1990 kisoissa Saksa ja Littbarski voittivat maailmanmestaruuden. MM-kisojen lisäksi Pierre Littbarski edusti maataan EM-kisoissa 1984 ja 1988. Littbarski pelasi maajoukkueessa 73 maaottelussa ja teki niissä 18 maalia.
Tiimiakatemia
Opetus
Tiimiakatemialla oppimisen tärkeimpänä työvälineenä toimii tiimiyritys, joka perustetaan heti opintojen alussa. Tiimikavereiden kanssa tehdään töitä, jaetaan ajatuksia, kokemuksia ja oppeja. Yhdessä harjoitellaan tulevaisuuden työelämää varten elintärkeitä tiimi- ja vuorovaikutustaitoja. Tiimiyrityksen yhteiset treenit ja erilaiset projektit korvaavat oppitunnit. Treeneissä (2 x 4 tuntia per viikko) on mukana tiimin oma valmentaja, jolta saa vinkkejä ja neuvoja, jos niitä osaa oma-aloitteisesti pyytää. Valmentaja ei ole opettaja, eikä hän kerro mitä tiimiyrityksessäsi pitäisi tapahtua seuraavaksi. Tiimiakatemialaisen viikkomalli rakentuu 8+8+24 -malliin, jossa on kirjoja, treenejä sekä käytännön projekteja. Tutkinnon pääpaino on projekteissa.
Challex
thumb|200px|Kirkko Challexissa. Challex on kunta Ainin departementissa Rhône-Alpesin hallintoalueella Ranskassa. Kunnassa oli 1 057 asukasta vuoden 1999 väestönlaskennassa. Väestötiheys oli 122 as./km². Challexin pinta-ala on 8,67 neliökilometriä. Kunnan pormestarina toimii vuosina 2008–2014 Pierre Dumarest. Kunnan matalin kohta sijaitsee 330 metrissä ja korkein 516 metrissä.
Uusi romaani
Historia
Puhuttiin myös ”kieltävästä kirjallisuudesta” tai ”epäkirjallisuudesta”. Ongelmaksi oli muodostunut kirjallisuuden kieli, jonka katsottiin olevan vallitsevan kulttuurin hallinnassa. Kielen koodit oli tuhottava, jotta voitaisiin luoda uudenlainen kosketuskohta todellisuuteen. Uuden romaanin katsottiin vastustavan niin sanottua perinteistä, realistista romaania. Perinteisen romaanin katsottiin menettäneen yhteytensä todellisuuteen. Perinteisellä romaanilla tarkoitettiin 1800-luvun realistista ja naturalistista kerrontaa ja varsinkin Honoré de Balzacin teokset mainittiin useimmiten esimerkkinä.
Kaukasianteeri
Kaukasianteeri (Lyrurus mlokosiewiczi syn. Tetrao mlokosiewiczi) on vain Kaukasusvuoristossa ja Mustanmeren kaakkoisrannikolla Turkissa elävä suuri kanalintu. Linnun tieteellinen nimi on annettu puolalaisen biologin Ludwik Młokosiewiczin mukaan. Se elää kesäkaudet puuttomalla vyöhykkeellä 1 500–3 000 m:n korkeudella, mutta muuttaa talveksi puurajan alapuolelle.
Viisikko
Viisikko-kirjoista on tehty useita painoksia. Suomalainen kustantaja on Tammi. Viisikosta on myös tehty televisiosarjoja ja tietokonepeli, sekä ranskalaisten tekemiä Sarjakuva-Viisikko.
Romaanit
Viisikon englantilainen kustantaja Hodder & Stoughton julkaisee kymmenestä Viisikosta kielellisesti nykyaikaistetut versiot, joista ensimmäinen, Five on a Treasure Island, ilmestyi elokuussa 2010. Muokkausta on vastustanut muun muassa Enid Blyton Societyn puheenjohtaja Tony Summerfield. Suomalainen Tammi ei kuitenkaan ole lähtenyt uudistamaan teosten kieltä, ja vuonna 2016 ilmestyvät uudet käännöksetkin, Viisikon uudet seikkailut ja Viisikko karkuteillä, tehdään alkuperäisteoksista, tosin ei ammattivoimin vaan opiskelijatyönä.
Guitar Hero III: Legends of Rock
Kaksinpeli
Kaksin pelatessa pelaajilla on valittavissa neljä pelimuotoa: Edellisistä peleistä tutut Co-op, Face-off ja Pro Face-off sekä uutena Battle Mode (taistelumoodi). Co-opissa pelaajat tekevät yhteistyötä yrittäen päästä kappaletta läpi. Toinen pelaajista soittaa kitaraa ja toinen bassoa tai rytmikitaraa kappaleesta riippuen. Pelaajat voivat laukaista Star Powerin vain, jos molemmat pelaajat nostavat kitaransa pystyyn samanaikaisesti. Face-offissa kappaleen soitto-osuudet on jaettu tasan pelaajien kesken. Kummatkin pelaajat soittavat kappaleen osuuksia vuorollaan koko kappaleen ajan. Lopussa parhaat pisteet saanut voittaa. Pro Face-off eroaa Face-offista siten, että Pro Face-offissa molemmilla pelaajilla on samat nuotit koko kappaleen loppuun saakka. Uudessa Battle Mode -pelimuodossa kaksi pelaajaa yrittävät päästä kappaleen läpi, samalla yrittäen saada vastustaja häviämään käyttämällä Battle Power -hyökkäyksiä. Nämä hyökkäykset saadaan käyttöön keräämällä Battle Poweria samalla tavalla kuin Star Poweria. Hyökkäyksiä ovat seuraavat: Difficulty Up, jolloin vihollinen soittaa kappaletta pienen ajan korkeammalla vaikeustasolla (sitä ei kuitenkaan ole experttitasolla), Lefty ja Righty Flip, jolloin vihollisen nuotit vaihtuvat käänteiseen järjestykseen, Amp Overload, jolloin vastustajan vahvistin ylikuormittuu ja nuottien kaula alkaa väristä, mikä tekee soittamisesta vaikeampaa, Broken String, jolloin vastustajalta katkeaa yksi kieli, ja kyseisen väristä kieltä (tai nappia) pitää naputtaa niin kauan että kieli ”korjaantuu”, Whammy Bar, jolloin vastustaja pakotetaan liikuttamaan Whammy-palkkia niin kauan, että tämä voi taas soittaa, Double Notes, jolloin kaikki vastustajan nuotit ovat hetken aikaa kaksinkertaisia, ja Powerup Steal, jolla voi varastaa itselleen vastustajalta yhden Powerupin, jos hänellä niitä silloin on. Jos kumpikaan pelaaja ei ole kappaleen loppuun mennessä vielä hävinnyt, kappale käynnistyy alusta ja alkaa ”Sudden Death”. Se pelaaja kumpi saa ensimmäisenä kerättyä Battle Poweria, voi käynnistää ”Death Drainin”, jolloin vastustajan Rock-mittari alkaa vähitellen laskea.
Vastaanotto
Guitar Hero III: Legends of Rock sai yleisesti positiivisia arvoita, vaikkakin se sai alempia arvioita kuin sen edeltäjät Metacritic -sivustolla. Gibson Les Paul -ohjain sai suosiota yhdistelmäpakkausessa tulleena lisänä. GameSpy:n, arviossa oli 4 konsoliversiota ja Wiin kitara oli heidän mielestään paras sen vibraattori asetuksen ansiosta
Neutriino
Löytäminen
Myöhemmin huomattiin neutriinoja olevan kolmea eri tyyppiä (eli makua): elektronin neutriinoita, myonin neutriinoita ja taun neutriinoita.
Havaitseminen
Käytännössä neutriinot havaitaan laboratoriossa suurilla laitteilla tai suurilla neutriinovirroilla, joita esiintyy fissioydinvoimaloissa ja joita voidaan synnyttää hiukkaskiihdyttimillä.
Vahvistettu oppiminen
Vahvistetun oppimisen tyypilliset vaiheet
Neutriino
SNO ratkaisee neutriinomysteerin
Tämän jälkeen kanadalaiset lisäsivät säiliöön kaksi tonnia ruokasuolaa, joka herkisti koekammion kolme kertaa herkemmäksi myonin ja taun neutriinoille. Uusimmat vuoden 2004 tulokset kertovat, että Auringosta saapuvista elektronin neutriinoista kaksi kolmasosaa muuttaa tyyppiään myonin ja taun neutriinoiksi.
Kahramanmaraş
thumb|Kahramanmarasin Trabzon Caddesi -katu.
Hostelli
Majoittuja voi tuoda myös halutessaan mukanaan omat lakanansa ja näin säästää kuluissa. Monissa hostelleissa makuupussien käyttö on kielletty. Vuodepaikan hintaan vaikuttavat esimerkiksi hostellin sijainti, taso ja huonekoko. Huoneiden koot vaihtelevat yhden hengen huoneista suuriin 6-8 hengen nukkumatiloihin eli dormitorioihin. Useimmissa hostelleissa on yhteiset suihku- ja saniteettitilat sekä itsepalvelukeittiö. Hostellit ovat usein kiinni päivällä siivouksen aikana.
Historiaa
Ensimmäisen ympärivuotisen hostellin (Jugendherberge, Youth Hostel) avasi Richard Schirrmann vuonna 1912 Altenaan Saksaan. Hän perusti vuonna 1909 nykyään Hostelling Internationalina tunnetun hostelliverkoston, jonka jäsenjärjestö Suomessa on Suomen Hostellijärjestö.
Aiheesta muualla
Alberg juvenil Albergue juvenil
Voltaire (muusikko)
Hän otti alkujaan taiteilijanimekseen toisen virallisen etunimensä (joka on sattumoisin sama kuin kuuluisalla ranskalaisella valistusfilosofilla François-Marie Arouetilta), mutta on sittemmin ryhtynyt suosimaan muotoa Aurelio Voltaire, ettei häntä sekoitettaisi muihin Voltaire-nimeä kantaviin yhtyeisiin ja artisteihin.
Hiidensalmi
Hiidensalmen maamerkkinä oli vuosikymmenten ajan Lindbergin suvun omistama Hiidensalmen tuulimylly, joka kuitenkin purettiin 60-70-lukujen taitteessa. Mylly sijaitsi nykyisen Hiidensalmen sillan viereisen kallion laella. Hiidensalmessa on pieni, pääosin rintamamiestaloista koostuva asuinalue. Suuri osa alueesta on maatalouden käytössä. Alueella sijaitsee myös Tytyrin kaivoksen läjitysalue sekä veneiden talvisäilytysalue. Aikoinaan siellä toimi myös Hiidensalmen saha, joka kuitenkin lopetti toimintansa vuonna 1967.
Júnior (jalkapalloilija, 1954)
Júniorin seurajoukkue kotimaassa oli Flamengo, jota hän edusti 1970-luvulta 1990-luvun alkuun. Hän voitti neljä Brasilian mestaruutta, yhden Etelä-Amerikan seurajoukkueiden Copa Libertadores -mestaruuden ja yhden Intercontinental Cupin. Hän on useimmin Flamengoa edustanut pelaaja 857 ottelullaan.
Thick as a Brick
Taustaa
Jethro Tull oli vuonna 1971 julkaissut yhtyeen lopullisesti läpilyöneen Aqualung-albumin. Yhtyeen etumies Ian Anderson oli kuitenkin yllättynyt albumin saamasta huomiosta juuri "konseptialbumina", vaikka Anderson oli ja on myöhemminkin useaan otteeseen tämän kiistänyt. Tästä suivaantuneena Anderson päätti tehdä "kaikkien aikojen konseptialbumin" ja alkoi kirjoittaa teosta, joka sisälsi monimutkaista musiikkia ja Monty Python-tyylistä huumoria.
Julkaisu ja vastaanotto
Albumin kiertueella koko teos soitettiin kokonaan yli tunnin pituiseksi laajennettuna sisältäen mm. erilaisia humoristisia välinumeroita, kuten puhelinsoitto kesken kappaleen, sää- ja uutistiedotuksia, erilaisia hahmoja, kuten lavan läpi kävellyt sukellusvarusteisiin pukeutunut mies sekä ennen konsertin alkua lavaa siivoamaan tulleet huppupäiset miehet. Yhtyeen mukaan varsinkin Pohjois-Amerikassa ja Japanissa englantilaistyyppinen, Monty Python-vaikutteinen huumori meni yleisöltä pääosin ohi. Martin Barren mukaan ensimmäiset konsertit olivat haastavia teoksen monipuolisuuden ja lukuisten tahtilajien vaihdosten muistamisen vuoksi.
Seuraavina vuosina kappale soitettiin n. 10 minuutin mittaisena versiona kiertueilla. Ian Anderson palasi aiheeseen 40 vuotta myöhemmin julkaisemalla jatko-osan Thick as a Brick 2: Whatever Happened to Gerald Bostock? (2012) ja myös alkuperäinen teos soitettiin kokonaisena saman vuoden kiertueella, josta julkaistiin myös live-taltiointi Thick as a Brick - Live in Iceland (2014). Myös Andersonin viimeisin studioalbumi Homo Erraticus (2014) perustuu Gerald Bostockin tarinaan.
Cpio
Esimerkkejä
Listataan yllä luodun arkiston kaikki tiedostot: cpio -it < backup0.cpio
Modeemi
Katso myös
pienoiskuva|[[Akustinen liitäntä]]
Karmea totuus
Karmea totuus on lasten tietokirjasarja, jonka on kustantanut Tammi. Sarjan osat ovat suomennoksia kolmesta keskenään samantyylisestä brittiläisestä kirjasarjasta, joiden alkuperäiset nimet ovat Horrible Histories, Horrible Science ja The Knowledge.
Paralympialaiset
Vammaluokat
Kansainvälinen paralympiakomitea on laatinut kymmenen vammaluokkaa. Urheilijat luokitellaan vamman tason mukaan vajaatoiminta. Luokitus vaihtelee lajeittain.
Prokris
Aamuruskon jumalatar Eos kuitenkin ihastui Kefalokseen ja sieppasi tämän Kefaloksen ollessa metsästämässä. Heistä tuli rakastavaiset, ja suhteesta syntyi Faethon tai Tithonos, Faethonin isä, mahdollisesti myös Hesperos. Joidenkin vuosien jälkeen Kefalos alkoi kuitenkin kaivata takaisin Prokriin luokse, ja närkästynyt Eos palauttikin hänet tälle tarjoutuen samalla osoittamaan, kuinka helposti muukalainen voisi Prokriin vietellä. Hän muutti Kefaloksen tuntemattoman näköiseksi ja antoi hänelle lahjoja vietäväksi Prokriille. Kefalos onnistuukin makaamaan vaimonsa kanssa tämän tunnistamatta häntä, ja kun Eos poistaa naamioinnin, Proksis pakenee tajuttuaan tulleensa huijatuksi.
Pakomatkallaan hän tapasi Artemiin, jonka tuli sääli tätä. Jumalatar lahjoitti hänelle keihään, joka ei koskaan osu harhaan, ja ihmeellisen koiran, Lailapsin, joka oli taiottu saamaan saaliinsa aina kiinni. Tässä versiossa nyt puolestaan Prokris palasi miehensä luokse naamioituneena, ja lupasi myydä keihään ja koiran tälle, jos tämä makaisi hänen kanssaan. Kefalos lupautui tähän, ja rakastavaiset olivat taas tasoissa.
Mercy (Madame Monsieurin kappale)
Kappaleen ovat säveltäneet ja sanoittaneet yhtyeen jäsenet Émilie Satt ja Jean-Karl Lucas. Kappale perustuu tositapahtumiin ja kertoo tyttövauvasta nimeltä Mercy, joka syntyi nigerialaisessa pakolaislaivassa Välimerellä keskellä Euroopan pakolaiskriisiä.
Fukuchiyama
Talous
Fukuchiyaman ympäristö on maatalousvaltaista aluetta, jonka jokilaaksoissa viljellään riisiä, vihanneksia ja hedelmiä. Kaupunki on kasvanut alueensa kaupalliseksi keskukseksi.
Matkapuhelin
thumb|300px|Matkapuhelimien kehitystä. Matkapuhelin on puhetta ja tekstiviestejä lähettävä ja vastaanottava radiopuhelin, joka nykyään sisältää yleensä myös internetyhteyden, GPS-paikantimen, kameran ja monia muita toimintoja. Alun perin matkatöihin kehitetty matkapuhelin on korvannut Suomessa yksityishenkilöiden osalta lähes kokonaan puhelinverkkoon kiinteästi kytkettävän lankapuhelimen, jota käytetään nykyisin lähinnä työpaikoilla. pienoiskuva|400x400px|Matkapuhelin on useimmille erottamaton osa arkea. Sillä hoidetaan asioita, viihdytään ja maksetaan ostoksia. Matkapuhelimen toiminta perustuu korkeataajuuksisten radioaaltojen eli mikroaaltojen lähettämiseen ja vastaanottamiseen. Matkapuhelin lähettää mikroaaltosäteilyä kaikkiin ilmansuuntiin puhelujen ja internetiä käyttävien sovellusten käytön aikana sekä käyttäjälle näkymättömien toimintojen kuten GPS-sijaintitoiminto tai Wifi ja bluetooth -valmiustilojen ollessa päällä. Pieni osa säteilystä saavuttaa lähimmän 2-, 3-, 4G- tai 5G-tukiaseman, joka muuntaa säteilyyn koodatun mobiilidatan valokuidusta rakennettuun runkoverkkoon syötettäviksi valopulsseiksi.
Matkapuhelinten määrä
Matkapuhelimen käyttö yleistyi Suomessa etenkin 1990-luvun jälkipuoliskolla ja matkapuhelinliittymien määrä yli kymmenkertaistui vuosina 1995–2017. Suomessa ei tilastoitu aiemmin yksittäisten kuluttajien puhelimenomistusta, mutta yli puolessa kotitalouksia oli vähintään yksi matkapuhelin vuonna 1997, ja vuonna 2000 tällaisten talouksien osuus oli jo 85 prosenttia. Vuonna 2005 jo lähes puolet kotitalouksista oli sellaisia, jossa kaikki puhelut hoidettiin kännykällä, ja kahden vuoden kuluttua enää alle viidessä prosentissa talouksia oli lankapuhelin. Yleensä myös kouluikäiset lapset omistavat matkapuhelimen. MTV:n digitaaliseen kuluttajapaneeliin osallistuvien vanhempien ensimmäistä luokkaa käyvistä lapsista jo noin 74 prosentilla oli matkapuhelin vuonna 2017.
Muotoilun mukaan
thumb|Nokia Communicator 9210.
Taajuusalueet
Analogisten matkapuhelinverkkojen käytössä on ollut vuosikymmenten mittaan useita eri taajuusalueita. Pohjoismaisen NMT-verkon käytössä oli aluksi 450 MHz:n taajuus, jonka rinnalle saatiin myöhemmin 900 MHz taajuus. Vanhan verkon kapasiteetti ei kyennyt enää vastaamaan kasvaneeseen kysyntään ja uusia käyttäjiä ohjattiin 900 MHz:n verkkoon. NMT-puhelimet eivät kyenneet vaihtamaan näiden taajuuksien välillä. Digitaalisten matkapuhelinverkkojen taajuudet vaihtelevat alueittain. GSM-verkkojen käytössä oli aluksi 900 MHz:n taajuus ja myöhemmin myös 1 800 MHz. Muualla on käytössä 850 MHz:n ja 1 900 MHz:n taajuudet. Puhelimia jaotellaan myös sen perusteella kuinka monella taajuudella ne kykenevät toimimaan. Kaksitaajuuspuhelimet käyttävät kahta taajuusaluetta kun taas kolmitaajuuspuhelimet toimivat kolmella taajuusalueella. Tämä laajentaa puhelimen käyttömahdollisuuksia liikuttaessa paikasta toiseen, kun eri verkkojen väliset sopimukset kattavat kaikki kaksi tai kolme verkkoa.
WAP
WAP on avoin maailmanlaajuinen standardi kokonaisvaltaisten langattomien ratkaisujen kehittämiseen, esimerkiksi tiedonsiirtoon matkapuhelimen ja Internetin tai tietokonesovellusten välillä. WAP-tekniikan avulla oli mahdollisuus kehittää monipuolisia vuorovaikutteisia ja reaaliaikaisia langattomia palveluja, kuten langattomia pankkipalveluja ja Internet-pohjaisia uutispalveluja, joita voidaan käyttää matkapuhelimilla ja muilla langattomilla laitteilla. 2010-luvulla operaattorit ovat vähitellen lakkauttaneet wap-palvelut tarjoten vastaavia palveluita muilla alustoilla.
Matkapuhelin liikenteessä
Australian Uuden Etelä-Walesin osavaltio esitteli joulukuussa 2019 ensimmäisenä maailmassa käyttöön otettavan laitteen, joka havaitsee käsitteleekö auton kuljettaja matkapuhelinta. Tekoäly havaitsee kameran kuvasta, käytetäänkö puhelinta kielletyllä tavalla. Sallittu on vain handsfreen käyttö. Tarkoituksena on vähentää liikennekuolemia kolmanneksella.
Julius Servianus
Hadrianus halusi aluksi tehdä Servianuksen lapsenlapsesta Gnaeus Pedanius Fuscus Salinatorista perillisensä, mutta päätyi lopulta nimittämään Lucius Aeliuksen caesariksi. Servianus ja Salinator aikoivat valittaa tästä Hadrianukselle, mutta tämä päätti antaa teloittaa heidät säästyäkseen skandaalilta.
Fujinami
Palvelus
Fujinami oli Rabaulissa osana uudelleen muodostettua 32. hävittäjäviirikköä, johon kuuluivat lisäksi sen sisaralukset Tamanami, Suzunami ja Hayanami. Viirikkö osallistui Augustan lahden taisteluun, jossa Fujinamiin osui torpedo, joka aluksen onneksi oli suutari.
Kesän alussa viirikkö osallistui Mariaanien taisteluun.
Leytenlahden taistelussa Fujinami suojasi 1. harhautusryhmää, jota komensi amiraali Takeo Kurita. Alus kärsi lievää vahinkoa ilmaiskuista 24. ja 25. lokakuuta. Leyten taistelussa 25. lokakuuta Fujinami irrotettiin auttamaan Chōkaita, josta se pelasti henkiinjääneet ja upotti vaurioituneen laivan torpedolla. 27. lokakuuta, jolloin Fujinami matkasi auttamaan Hayashimoa, USS Essexin lentokoneet upottivat sen. Fujinami upposi miehistöineen, mukaan lukien Chōkailta selvinneet, 150 kilometriä pohjoiseen Iloilosta.
Light at the End of the World
Kappaleet
Kaikki kappaleet kirjoittaneet Vince Clarke ja Andy Bell.
Aamiaismajoitus
Aamiaismajoitus Euroopassa
Ensimmäisiä aamiaismajoitusta tarjonneita tahoja olivat luostarit. Nimitys "bed & breakfast" (sänky ja aamiainen) on peräisin Ison-Britannian yksityiskodeista. Saksankielisellä alueella aamiaismajoitusta markkinoidaan nimikkeellä "Zimmer frei" (huone vapaana).
Aamiaismajoitus Suomessa
Suomalaiset aamiaismajoitusyritykset sijaitsevat useimmiten haja-asutusalueilla tai maatilojen yhteydessä. Maatilojen suurissa päärakennuksissa onkin ollut tyhjiä huoneita, jotka kunnostuksen jälkeen on otettu majoitustoiminnalliseen käyttöön.
Malesia
Malesia on valtio Kaakkois-Aasiassa. Sen pääkaupunki on Kuala Lumpur. Malesian väkiluku on noin 30 miljoonaa ja pinta-ala 330 803 neliökilometriä. Malesian naapurimaat ovat Thaimaa, Indonesia, Singapore ja Brunei. Maan virallinen kieli on malaiji.
Malesian suurin väestöryhmä on malaijit, mutta kiinalaisvähemmistö on hallinnut maan taloutta. Lisäksi maassa on merkittävä intialaisvähemmistö.
Varhaiset kuningaskunnat
Srivijayan valtakunta liitettiin 1200-luvulla Majapahitin valtakuntaan, joka hallitsi myös seuraavalla vuosisadalla suurinta osaa nykyisestä Malesiasta ja Indonesiasta. Vuonna 1377 Majapahitin laivasto valloitti myös Palembangin, joka oli viimeisiä jäänteitä Shrivijayan valtakunnasta. Palembangin prinssi Paramesvara pakeni Sumatralta ja yritti taistella Majapahitin hallintoa vastaan. Hän perusti ensin uuden tukikohdan Temasekiin, nykyiseen Singaporeen, mutta se osoittautui turvattomaksi ja hän pakeni Temasekista vuonna 1398 nykyisen Malakan alueelle, mihin hän perusti uuden valtakeskuksen.
Siirtomaavallan alku
Nykyisen Itä-Malesian alueella Brunein sulttaanikunta nousi Malakan kukistumisen jälkeen hallitsevaan asemaan. Se hallitsi 1500-luvulla suurta osaa Borneon saaresta.
Brittiläinen Malaija ja Brittiläinen Borneo
Britit saapuivat Malakan niemimaalle 1700–1800-lukujen vaihteessa. Ensimmäinen brittien satama perustettiin Penangin saarelle vuonna 1786, kun Francis Light allekirjoitti Kedahin sulttaanin Abdullahin kanssa sopimuksen alueen hallinnasta, vastineeksi suojelusta Siamia vastaan. Britit nimesivät saaren Prince of Wales Islandiksi ja pääkaupunki George Town nimettiin Walesin prinssin mukaan. Penang kasvoi hyvin nopeasti, sillä britit pyrkivät politiikallaan houkuttelemaan alueelle maahanmuuttajia. Alueelle saapui tuhansittain kiinalaisia, intialaisia, malaijeja ja sumatralaisia.
Toinen maailmansota
Japanilaiset nimittivät alueen hallintoon paikallisväestöä Aasia aasialaisille -propagandansa turvin, mutta todellisuudessa japanilaisten tarkoitus oli hallita Aasiaa yksinään ja todellista valtaa käyttivät japanilaiset. Japanilaisten hirmuvalta todisti propagandaväitteet valeeksi, sillä japanilaisten miehityksen aikana etenkin kiinalaisväestöä teloitettiin tuhansittain. Japanin miehityksen aikana Malaijassa kärsittiin nälänhädästä ja epidemioista. Kaakkois-Aasian kansat nousivat kapinaan valloittajia vastaan, mutta Japanin hallinto ei kukistunut vastarintaan, vaan Japani vetäytyi Kaakkois-Aasiasta kun atomipommit putosivat Hiroshimaan ja Nagasakiin elokuussa 1945. Japanin miehityksen aika kesti Malaijalla kolme ja puoli vuotta.
Malaijan itsenäistyminen
Toisen maailmansodan päätyttyä maa palasi brittihallinnon alaisuuteen. Eurooppalaisten siirtomaavalta koki ulkopuolista arvostelua Yhdysvaltain ja nationalistien taholta, ja Britanniassa kasvoi ajatus itsehallinnon myöntämisestä siirtomaille. Britit kehittivät itsehallintoon tähtäävän suunnitelman ja huhtikuussa 1946 Britannia perusti Malaijan liiton. Malaijan liittoon liitettiin Malakan niemimaan 9 sulttaanikuntaa ja Salmisiirtokunnat.
Talouskasvun aika
Vuoden 1981 vaalien jälkeen maan pääministeriksi nousi Mahathir Mohamad. Mahathirin aikana Malesiaan laadittiin pitkän tähtäimen kehityssuunnitelma, jonka tavoitteena oli luoda Malesiasta täysin teollistunut maa vuoteen 2020 mennessä. Maassa kehitettiin runsaasti raskasta teollisuutta ja teollisuustuotteiden vienti kasvoi. Mahathirin virkakauden aikana Malesia koki taloudellisen nousukauden; köyhyysrajan alapuolella elävä väestönosa kutistui 50 prosentista alle kymmeneen prosenttiin ja bruttokansantuote kolminkertaistui.
Talous
Malesia on esimerkillinen maa siinä suhteessa, että taloudelliset ja sosiaaliset ristiriidat erilaisten etnisten taustojen omaavien kansalaisten välillä on pystytty ratkomaan rauhanomaisesti. Koulutus- ja sosiaalipolitiikassa on suosittu köyhempää malaijienemmistöä, ja julkisissa tehtävissä on etniset kiintiöt. Tämä on johtanut köyhyyden vähenemiseen ja talouskasvun hedelmien jakaantumisen tasaisemmin kansalaisten kesken. Malesian nopeaa talouskasvua kuvaa vuonna 1998 valmistunut Petronas Towers, joka oli valmistuttuaan maailman korkein rakennus.
Huáscar
thumb|right|Huascar
Suurlähettiläät
alt=Suurlähettiläät Seinäjoen Vauhtiajoissa Elokuussa 2020.|thumb|450x450px|Suurlähettiläät Seinäjoen Vauhtiajoissa 2020
Yhtye tuli suosituksi debyyttialbumillaan Omituisten otusten kerho vuonna 1991. Yhtyeen tunnetuimpia lauluja ovat ”Kuka pysäyttäisi kellot?”, ”Kun tänään lähden”, ”Elokuun 11.”, ”Pitääxunaina?”, ”Maailman laidalla” ja ”Mitä miehen tulee olla?”.
Sveavägen
Historia
thumb|Sveavägenin eteläosaa [[Kulturhuset (Tukholma)|Kulturhusetilta pohjoiseen katsottuna.]] thumb|left|Näkymä Sveavägenillä etelää kohti vuonna 1960. thumb|Sveavägenin pohjoisosaa lähellä Sveaplania, taustalla [[Wenner-Gren Center.]] Kadulla on eri aikoina ollut useita nimiä, ja myös sen leveyttä ja pituutta on useita kertoja muutettu. Sen vanhin tunnettu nimi on ollut 1600-luvulla Roslagsgatan (”Roslageninkatu”), mutta myöhemmin se sai nimen Badstugatan (”Kylpyläkatu”). Paremmin se tunnettiin nimellä Stora Badstugatan (”Suuri kylpyläkatu”), sillä sen länsipuolella kulki Rådmansgatanin ja Markvardsgatanin välisellä osuudella myös Lilla Badstugatan (”Pieni kylpyläkatu”). Toisinaan käytettiin 1600- ja 1700-luvuilla myös nimeä Krutbrännargatan (”Ruudinpolttajankatu”). Nämä vanhat nimet jäivät pois käytöstä, kun katua jatkettiin ja levennettiin ja se sai nimen Sveavägen.
Punatiikeripeippo
Lisääntyminen
Naaras munii gramman painoisia munia 4–8 kappaletta. Joskus on tavattu jopa 14-munaisia pesyeitä, jolloin todennäköisesti 2 naarasta on muninut samaan pesään. Haudonta-aika on Espanjassa 13–14 päivää, Intiassa ja vankeudessa 10–12 päivää. Molemmat puolisot hautovat, naaras öisin. Molemmat emot ruokkivat ja hoitavat poikasia, jotka ovat lentokykyisiä 17–21 päivää vanhoina. Emot eivät siivoa pesää loppuaikoina, joten se on poikasten ulosteiden tahraama. Poikaset itsenäistyvät noin 5 viikon ikäisinä. Punatiikeripeippo pesii tavallisesti 2 kertaa kesässä.
Jukka Iisakkila
Ura
Vierailuihin ovat kuuluneet Sveitsissä Baselin kamariorkesteri sekä Valencian orkesteri Espanjassa, useat orkesterit Italiassa kuten Orchestre dell’ Arena di Verona, Verona Contemporanea Ensemble ja Orchestre della Toscana, Unkarissa Savaria SO ja MAV sinfoniaorkesteri. Muita orkestereita ovat myös BBC:n Filharmonikot, Tanskan radion kansallinen kamariorkeseteri (DNRCO), Aarhusin- ja Sjaellannin sinfoniaorkesteri, Kööpenhaminan Filharmonikot, Saksasta mm. Jena Philharmonie, Staatsorchester Rheinische Philharmonie (SRP), Mittelsächsiche Opera und Philharmonie, Düsseldorf Symphoniker ja MDR Sinfonieorchester Leipzig sekä Bayerische Staatsoper sekä Japanissa merkittävimmät orkesterit kuten Nagoya Philharmonic Orchestra.
Kuudennusmies
Tehtävät
Kuudennusmiesten tuli siksi kantaa myös kirkollisista rikkomuksista langetetut sakot, he toimeenpanivat ulosottoja, ja heillä oli joskus jopa oikeus maan pakkolunastukseen, jos ja kun yleinen etu pakkolunastusta edellytti.
Kuudennusmiesten tehtävien monipuolisuutta kuvaa se, että heidän piti ilmoittaa papistolle, jos heidän alueelleen pitäjässä oli ilmaantunut tarttuvia tauteja, ja he toimittivat sairaanhoitoa tarvitsevat seurakuntalaiset hospitaaleihin. Lisäksi viranomaiset kääntyivät kuudennusmiesten puoleen, kun he tarvitsivat tietoja pitäjän väestöstä ja sen asemasta.
Montesquieu
Liberalismi
Vaikka Montesquieu ei ollut puhdasverinen liberaali, hänen vallan kolmijako-opistaan tuli osa liberalismin ydintä ja hän sanoi, että kaupankäynnillä oli ”taipumus parantaa ihmiset uskonnollisesta, etnisestä ja valtiollisesta kiihkoilusta. Se opetti heidät vihaamaan sotia ja nauttimaan kansallisuuksien ja yksilöiden eroavuuksista.”
James FitzJames Berwick
Perhe ja suku
James FitzJamesin jälkeläisistä muodostuivat sekä ranskalainen Fitz-Jamesin herttuasuku että espanjalainen Lirian herttuasuku, josta vuonna 1802 tuli Alban herttuasuku.
Reisilihas
Reisilihas voi tarkoittaa ainakin seuraavia asioita:
Britannian Grand Prix 1972
Britannian Grand Prix 1972 oli Formula 1 -sarjan osakilpailu, joka ajettiin 15. heinäkuuta 1972 Brands Hatchin radalla. Kilpailun voitti Emerson Fittipaldi, jolle voitto oli kauden kolmas.
Vaunu
Vaunu voi liittyä seuraaviiin:
Franjo Krežma
Kuolema ja perintö
Frankfurtissa Saksassa 6. kesäkuuta 1881 pidetyn konsertin jälkeen Krežmalla todettiin sisäkorvan tulehdus, joka kehittyi seuraavina päivinä aivokalvontulehdukseksi. Myöhästyneen leikkauksen jälkeen hän ei palannut tajuihinsa ja kuoli 15. kesäkuuta vain 18-vuotiaana.
El Quartelejo
Vuonna 1964 El Quartelejo määriteltiin kansalliseksi historialliseksi maamerkiksi, ja alueesta muodostettiin osavaltion suojelema puistoalue. Vuodesta 2004 Yhdysvaltain National Park Service on luokitellut El Quartelejon riskiryhmään kuuluvaksi paikaksi, sillä se on sään aiheuttaman eroosion armoilla.
Weird Tales
Vaikutus myöhempään kirjallisuuteen
Merkittävä vaikutus oli myös H. P. Lovecraftilla ja hänen ympärilleen muodostuneella kirjeystävien piirillä. August Derlethin, Robert Blochin ja Henry Kuttnerin kaltaiset kirjailijat aloittivat Weird Talesin lukemisen jo lapsena, ja aikuistuttuaan ryhtyivät kirjoittamaan siihen. Monille heistä Lovecraft toimi uran alussa opastajana ja rohkaisijana.
Siiri Rantanen
Olympia- ja maailmanmestaruusmitalit
Hiihdon MM-kilpailuissa 1954 Rantanen sijoittui hopealle sekä 10 kilometrillä että viestissä. Cortinan olympialaisissa 1956 Rantanen oli voittamassa Sirkka Polkusen ja Mirja Hietamiehen kanssa viestin olympiakultaa. Rantanen hiihti 3x5 kilometrin viestin ankkuriosuuden. Hän ratkaisi kultamitalin, kun hän onnistui ottamaan kuusi sekuntia ennen matkaan lähteneen Neuvostoliiton ankkurin Radja Jerošinan kiinni ja ohittamaan hänet viimeisessä nousussa. Rantanen hiihti olympialaisissa myös 10 kilometrin kilpailun, jossa hän sijoittui viidenneksi.
Kilpauralta kuntourheilijaksi
Rantanen edusti uransa viimeiset vuodet Pertunmaan Ponnistajia. Hän oli talvella 1962 kieltäytynyt edustamasta LHS:n viestijoukkuetta SM-kilpailuissa. Seuran muut hiihtäjät olivat toivoneet Rantasen antavan heille mahdollisuuden hiihtää joukkueessa. Rantanen suostui tähän, sillä hän tiesi voittavansa mitaleja muilta matkoilta. LHS voitti viestihiihton, mutta seura määräsi silti Rantasen kilpailukieltoon. Hän erosi tämän jälkeen lahtelaisseurasta ja siirtyi Pertunmaan Ponnistajiin.
Rantasesta ilmestyi syksyllä 2020 Docendon kustantama, Jari Porttilan ja Osmo Kärkkäisen kirjoittama elämäkertakirja Äitee – Siiri Rantasen tarina.
Duomo di Milano
Historiaa
thumb|Duomon keskilaiva. Milanon katuverkostosta on pääteltävistä, että Duomon sijainti on ollut Milanon keskus Rooman valtakunnan ajoista lähtien. Paikalle rakennettiin 400-luvulla Pyhän Ambrosiuksen Uusi basilika, jota laajennettiin 836. Vuonna 1075 rakennukset vahingoittuivat tulipalossa ja jälleenrakennuksen myötä syntyi nykyinen Duomo.
Botkyrkan kunta
Vuonna 2007 kunnassa oli 29,57 km² peltoa, joten saman ajankohdan maapinta-alaan vertaamalla saadaan peltojen osuudeksi 15,2 prosenttia kunnan maapinta-alasta.
Väestönkehitys
Kunnan väestö taustan mukaan on esitetty seuraavassa taulukossa.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 180 709 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 13 000 kruunua.
Entiset taajamat
Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Sininen enkeli (elokuva)
Sinisen enkelin eri versiot
Sinisen enkelin uusintaensi-iltaa varten 1947 elokuvasta leikattiin 90-minuuttinen versio. Lyhennetty versio korosti Dietrichin roolia Janningsin roolin kustannuksella. Alkuperäisistä negatiiveista tehty ja alkuperäisen pituinen kopio sai ensi-iltansa 13. heinäkuuta 2001.
Arvostus
Sininen nenkeli on nykyään klassikkoelokuvan asemassa lähinnä siksi, että se aloitti Marlene Dietrichin kansainvälisen uran ja toisaalta siksi, että Lola-Lolan roolin vuoksi Dietrichistä tuli elokuvahistorian ikoni, joka on verrattavissa Charles Chaplinin kulkuriin ja Marilyn Monroeen Kesäleskessä. Dietrich ja von Sternberg tekivät yhdessä Hollywoodissa saman tien vielä kuusi elokuvaa. Kaikki nämä Dietrichin roolit olivat periaatteessa enemmän tai vähemmän toisintoja Dietrichin roolista Sinisessä enkelissä ja vain vahvistivat Dietrichin asemaa myös Hollywood-elokuvan ikonina.
Sinistä enkeliä pidetään myös varhaisen äänielokuvan mestariteoksena, koska siinä käytettiin ennennäkemättömällä tavalla ääntä tunnelman tiivistäjänä ja henkilöhahmojen luonnehdinnassa.
Kirkkoväärti
Kirkkoväärtiksi nimitetään Suomen evankelis-luterilaisessa kirkossa eri jumalanpalveluksen eri palvelutehtävissä toimivia vapaaehtoisia maallikoita. Ruotsin kirkossa kirkkoväärti on kirkkojärjetyksessä mainittu luottamustehtävä, joka tulee olla jokaisessa seurakunnassa.
Kirkkoväärti Ruotsin kirkossa
Ruotsin kirkossa kirkkoväärtin tehtävä on kirkkojärjestyksessä määritelty ”maallikkovirka”, joka tulee olla joka seurakunnassa ja kirkkoväärteille on kirkkojärjestyksessä määritellyt tehtävät ja vastuualue. Joskus Suomessa nimitys ”kirkkoväärti” on korvattu nimikkeellä ”kirkonisäntä”, vaikka nimitys ”kyrkvärd” ei tule ruotsin kielen sanasta värd ’isäntä’. Keskiajalla Sveanmaan lait tunsivat käsitteen kirkiuväriande, josta sana kyrkvärd on kehittynyt. Värd ei tässä yhteydessä tarkoita isäntää tai arvoa vaan sanan taustalla ovat ruotsin verbit vårda, varna, värna, värja (’suojella, hoitaa, varjella’). Kirkkoväärtillä tarkoitetaan siten kirkonvartijaa, -huoltajaa.
Immortus
Voimat ja varusteet
Immortus on erittäin älykäs tiedemies ja ikääntyy huomattavasti hitaammin mitä keskiverto ihminen (joidenkin lähteiden mukaan Immortus on täysin kuolematon ja on olemassa yhtä kauan mitä aikakin universumissa). Hän on kokenut aikamatkailija ja ymmärtää aikaa tarpeeksi hyvin manipuloidakseen sen kulkua haluamaansa suuntaan. Immortuksella on laaja tietämys tulevaisuuden teknologioista ja hän kykenee hyödyntämään sitä.
Mastonet
Juhlahanke olemassa olevin resurssein
Tukiasemien peruskoulusijainneista johtuen, on verkko myös ohikulkijoiden tavoitettavissa keskustan ulkopuolella. Valtatien 12 eteläpuolella Mastonet alkaa vaikuttaa Rakuunakadun kohdalla Metsäkankaalla Tampereelta Lahteen päin ajavilla ja vaikutusalue päättyy Metsäkankaan itäisimmissä liikennevaloissa. Lahdesta Tampereelle liikkuville Mastonet on tavoitettavin Mytäjäisten risteyksestä länteen sijaitsevan Salpausselän koulun alueella.
Kadmiumoksidi
Valmistus ja käyttö
Kadmiumoksidia käytetään hopean kanssa vaativiin elektroniikan juotoksiin, depolarisaattorina hopeaoksidi-sinkkiparistoissa, epäorgaanisten ja orgaanisten kadmiumyhdisteiden valmistukseen, lasitteiden, emalien ja loisteaineiden valmistukseen, PVC:tä ja muita muoveja stabiloivana ja niiden palamista estävänä kemikaalina, syanidiliuoksena metallien elektrolyyttiseen päällystämiseen ja orgaanisessa kemiassa katalyyttinä hapetus- ja pelkistysreaktioissa, polymeroinneissa ja dehydrogenoinneissa. Lisäksi yhdistettä voidaan käyttää sikojen loisten häätämiseen.
Www.fi
Ihmemaan hakupalvelun erikoisuutena oli jo alussa se, että haun saattoi rajoittaa tiettyyn yksittäiseen palvelimeen. Ihmemaa tarjosikin www-sivuille liitettäväksi omaa hakulomaketta.
Bakteerimeningiitti
Bakteerimeningiitti on bakteerin aiheuttama aivokalvontulehdus. Se on Suomessa virusmeningiittiä harvinaisempi mutta erittäin vaarallinen.
Bakteerimeningiitin yleinen aiheuttaja on meningokokki, joka on kuitenkin melko heikosti tarttuva. Muita mahdollisia aiheuttajia on mm. pneumokokki.
Lähteet
Meningitis
Matti Rag Paananen
Ura
Jazzpianistina hän esiintyi lukuisissa konserteissa sekä levyillä. Hänen pääteoksensa on tuhat ja yksi osaa sisältävä sarjasävellys Tuhannen ja yhden yön laulut, jota hän sävelsi 16 vuotta (1977–1993). Eräänlainen jate edelliselle, Venyvä käsite (Elastic Concept), sisältää 200 osaa, lähinnä lauluja. Sarjassa Varjojen loisteessa on 180 laulua. Raamatun pohjalta hän sävelsi 12 ensimmäistä lukua ja useita lauluja sarjaan Korkea Veisu. Oratorio Jobin kirja sai kantaesityksensä vuonna 2010 Turun Mikaelinkirkossa. Monologiooppera Dzyanin kirja eli Kaiken synty (Blavatsky) valmistui 1993. Guinnessin Suuri Ennätyskirja (1976 ja 1994) kertoo, että Paanasen säveltämä 42-tuntinen jazzteos Vuoden päivät (The Year) on maailman pisin yhtenäinen sävelkokonaisuus.
Combinen humanoidit ja synteettiset olennot
Stalkerit
Jos stalkerin luo Half-Life 2:ssa käyttämällä konsolia, se ampuu laseria jalkojensa alapuolelta, kohdellen pelaajaa vihollisena. Tämän keskeneräisen koodin oli alun perin tarkoitus olla Half-Life 2:ssa - laserin piti tulla stalkerin päähän kiinnitetyistä laitteista. Jos pelaaja tappaa luomansa stalkerin, peli kaatuu, koska mallilla ei ole "räsynukke"-olomuotoa. Jotkin modit ovat onnistuneet välttämään tämän ongelman (kuten esimerkiksi Garry's Mod ja SMOD). Episode One:ssa stalkereilla on räsynukke-fysiikka ja niiden laserit tulevat päästä, kuten alun perin suunniteltiin.
Kuljetusalus
Combinen kuljetusalukset (engl. dropships) ovat isoja, rapumaisia olentoja, joilla on kymmenen jalkaa ja raskaasti panssaroitu ulkokuori. Ne toimivat Combinen sotavoimien pääasiallisena ilmateitse kuljettajana, joita käytetään tilanteissa, jolloin johonkin täytyy kuljettaa nopeasti sotilaita tai muuta materiaalia. Ne voivat toimia myös miinankylväjinä ja sijoittaa pyörömiinoja (engl. rollermines) eri paikkoihin.